《慈严院》
宋代·祖无择

恩德传名久，慈严赐号新。
楼台□半□，风水忆长春。
客有披襟者，时无洗耳人。
清音发钟磬，翠色混松筠。
住合登仙籍，来宜出俗尘。
经年嗟倥偬，半日喜逡巡。
席上诗情逸，樽中酒味醇。
怱怱又归去，自愧使君身。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。